I et år har kontanthjælpsmodtagere siddet på skolebænken og modtaget undervisning i dansk og matematik på forsøgsbasis. Det er daghøjskolen FOKUS og Jobcenter Aalborg, der har tilbudt kurserne til de ledige. 143 kontanthjælpsmodtagere har deltaget i undervisningen, og 53 har bestået deres valgfrie eksamen i et eller begge fag. I august var der 22, der sad foran den grønne dug, og de bestod allesammen. - Stemningen er nærmest euforisk efter sådan en eksamen. Selvtilliden hos de ledige blomstrer, de overvinder den angst, som mange forbinder med eksamener, og får mod på nye udfordringer, siger Bjørn Salling, skoleleder på dagshøjskolen FOKUS.
Et års forsøg med at give kontanthjælpsmodtagere undervisning i dansk og matematik har fået 53 til at bestå deres valgfri eksamen.